Shqiptaro-amerikani Donald Leka dhe sistemi Glide
Një kompani relativisht e re e quajtur TransMedia Korporation, po e lehtëson akoma më shumë komunikimin me anë të një programi inteligj
Donald Leka, i lindur nga dy prindër shqiptarë, është shefi ekzekutiv i një kompanie që rritet çdo ditë. Sistemi GLIDE që ofron kompania e tij i ndihmon njerëzit për t’u lidhur nga telefoni i tyre celular, nga një kompjuter portativ me dokumentet që ruajnë në kompjuterin e tyre të shtëpisë . Ju duket pak abstrakte? Praktikisht, në sajë të sistemit GLIDE, nga një telefon i vogël celular, tani mund të bësh shumë tepër gjëra se sa më parë: mund të bësh biznes dhe të shkëmbesh informacion me dikë tjetër ashtu siç do të bëje po të ishe pranë kompjuterit tënd në shtëpi. Ideja është se sot njerëzit udhëtojnë shumë dhe duan që të jenë të lidhur me kompjuterin e tyre kudo që të ndodhen. Zoti Leka thotë se sistemi GLIDE e sjell botën më afër. Cilido mund ta shkarkojë sistemin GLIDE nga Interneti dhe ai ofrohet falas për 2 gigabajtet e parë. Për të është folur pozitivisht në disa nga gazetat dhe revistat më të njohura të Amerikës si NY Times, Business Week, PC Magazine. Varianti në gjuhën shqipe do të hidhet në përdorim nga fundi i muajit maj. Zoti Leka mendon se sistemi GLIDE u jep mundësinë njerëzve të fillojnë edhe bizneset e tyre në internet (kh)